Dadar gulung inggih punika sawijining olahan kuwé ingkang dipun damel mawi dipundadar banjur digulung kanthi isèn-isèn entèn-entèn (parutan klapa kaliyan gendhis jawi). Menawi dipuntingali setiti, kulit punika memper kalihan kulit sosis Sala. Bentenipun dadar gulung punika rasanipun manis. Kulit dadar gulung warni ijem amargi ngagem sari ron pandhan. Jaman sakniki kulit punika wonten ingkang dipungantos werna soklat, jambon, pethak ngantos polkadot miturut kasenengan piyambak-piyambak. Wosipun ugi saged dipunmodhifikasi kadosta pisang, soklat, keju, ngantos daging duren. Tekstur kuwe punika empuk sakengga dipunremeni lare-lare. Sesuguh niki dipunsade wonten warung, bakul kuwe ngantos restoran. Kuwe punika kalebet jinis kuwe basah sakengga awetipun boten dangu, kinten-kinten amung sak dina kémawon. Pramila kedah  dipundhahar.

Cara damel 
Damel dadar gulung inggih punika:

Woworan kulit 

 Glepung 250 gram
 Endhog 2
 Santen 100 ml
 Gula 3 sendhok pangan
 Mertega 1 sendhok pangan
 Uyah sethithik
 Sari ron padhan utawa pawerna miturut kasenengan

Isèn-isèn 

 Parutan klapa
 Gula Jawa
 Ron pandhan
 Kayu legi

Cara ngolah  

 Campur kabèh woworan kulit ing wadhah utawa manci.
 Udhak nganti rata.
 Saring ing saringan amrih ora nggrenjel.
 Panasaké teplon nganti panas.
 Sok sak irus adhonan mau lan diratakaké.
 Enteni nganti mateng entas.
 Campur woworan isèn-isèn nganti rata
 Dèleh 1 sendhok pangan isèn-isèn menyang tengah kulit dadar gulung.
 Lempit dadar gulung kaya déné nglempit kulit sosis Sala.
 Kuwé wis sedya dipangan.

Deleng uga 
Kuwé cubit

Roti baya

Sosis sala

Nyamikan
Kuwé